**1. Dokumentacija nabave u postupku jednostavne nabave**

***Nabava edukativnog i promotivnog materijala projekta Uspostava MRD-a u Općini Sali*** (Evidencijski broj nabave: 22/2021 – JN)

**1. PODACI O JAVNOM NARUČITELJU:**

Općina Sali, Sali II 74A, 23281 Sali

OIB: 72285291723

tel: 023/377-042,

Internetska adresa: <http://www.opcina-sali.hr/>

Adresa elektroničke pošte: opcina@opcina-sali.hr

**1.2 . OSOBE ZA KONTAKT, BROJ TELEFONA I ELEKTRONIČKE POŠTE**

Irena Petešić, Jedinstveni upravni odjel Općine Sali, tel: 023/311-142, ili

Jona Petešić, Jedinstveni upravni odjel Općine Sali, tel: 023/377-042

e-mail: opcina@opcina-sali.hr,

Svakim radnim danom od 07,00 do 15,00 sati

**1.3. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA**

Sukladno članku 80. stavak 2. Zakona o javnoj nabavi Naručitelj izjavljuje da je u sukobu interesa sa sljedećim gospodarskim subjektima:

* Morović Marking d.o.o. Žman 160/c, 23282 Žman, OIB: 13399700342
* Mark-ING d.o.o. Mažuranićevo Šetalište 1/2, 21000 Split, OIB: 60406138486

**1.4. PROJEKTNI ZADATAK I PREDMET NABAVE:**

Predmet nabave je nabava usluge dizajna i tiska edukativnog i promotivnog materijala u svrhu provedbe projekta *Uspostava mobilnog reciklažnog dvorišta u Općini Sali* koji se financira putem EU sredstava iz Kohezijskog fonda, Operativnog programa Konkurentnost i kohezija 2014.-2020. ̎ temeljem Poziva: Uspostava reciklažnih dvorišta – KK.06.3.1.16.

Vrsta, kvaliteta i opseg predmeta nabave detaljno je opisan u točki 15.1. Opis predmeta nabave i tehnička specifikacija, koji je sastavni dio ovog Poziva na dostavu ponuda.

Ponuditelj je dužan uz ponudu dostaviti fotografije i specifikacije ponuđenih artikala na koje se aplicira motiv i /ili logotip, osim tiskanih koji se izrađuju.

Izgled i sadržaj materijala mora biti usklađen sa Uputama za korisnike sredstava – Informiranje, komunikacija i vidljivost projekata financiranih u okviru Europskog fonda za regionalni razvoj (EFFR) i Operativnog programa Konkurentnost i kohezija (2014. – 2020.)

Poveznice s kojih možete preuzeti Upute za korisnike te sve potrebne logotipe:

1. Upute za korisnike - <https://strukturnifondovi.hr/wp-content/uploads/2017/03/Upute-za-korisnike-zadnja-verzija.pdf>

2. Logotipi i knjige standarda za operativne programe i ESI fondove - <https://strukturnifondovi.hr/dokumenti/?doc_id=585&fondovi=esi_fondovi>

3. Amblem EU - <https://europa.eu/european-union/about-eu/symbols/flag_hr>

**1.5. MJESTO I ROK IZVEDBE**

Mjesto dostave materijala: Općina Sali, Sali II 74A, 23281 Sali

Krajnji rok izrade cjeloukupne usluge: 06/2021.

Predviđeni rokovi po fazama nalaze se u Tehničkim specifikacijama (Prilog II).

**1.6. ROK, NAČIN I UVJETI PLAĆANJA**

Naručitelj se obvezuje da će izvršitelju isplatiti uslugu izrade materijala po fazama, sukladno planiranim rokovima u Tehničkim specifikacijama (Prilog II), i to 30 (trideset) dana od dostave računa.

**1.7. KRITERIJ ZA ODABIR PONUDE**

Kriterij po kojem Naručitelj temelji odabir ponude je najniža cijena.

**1.8. JEZIK PONUDE**

Ponuda treba biti izrađena na hrvatskom jeziku.

**1.9. NAČIN IZRADE I ROK DOSTAVE PONUDE**

Ponuda se dostavlja putem e mail adrese Naručitelja: opcina@opcina-sali.hr

U nazivu mora biti oznaka sljedećeg sadržaja:

PONUDA: *Nabava edukativnog i promotivnog materijala projekta Uspostava mobilnog reciklažnog dvorišta u Općini Sali, EV BR. 22/2021 – JN.*

Ponuda mora biti dostavljena do **12.03.2021.**

**1.10. CIJENA PONUDE**

Ponuditelj dostavlja ponudu s upisanom cijenom u kunama za cijeli predmet nabave.

U cijenu ponude bez poreza na dodanu vrijednost moraju biti uračunati svi troškovi.

Ponuditelj je dužan ponuditi sve zahtijevane stavke iz Ponudbenog Troškovnika (Prilog III).

Nije dozvoljeno djelomično popunjavanje Troškovnika.

Ponuda se izrađuje po sustavu iskaza jediničnih cijena bez poreza na dodanu vrijednost, u kunama u skladu s opisima stavaka iz Ponudbenog Troškovnika. U Troškovniku je potrebno jedinične cijene zbrojiti i iskazati sveukupnu cijenu koštanja.

Cijena ponude mora biti u apsolutnom iznosu.

Cijena ponude mora u potpunosti pokriti sve troškove koji su potrebni za uspješno izvršenje usluge, uz zadovoljavanje svih uvjeta iz Poziva za dostavu ponuda.

**1.11. SASTAVNI DIJELOVI PONUDE**

Ponuda mora sadržavati sljedeće dijelove:

a) Popunjen, potpisan i ovjeren pečatom Ponudbeni list (Prilog 2)

b) Popunjen, potpisan i ovjeren pečatom Troškovnik (Prilog 3)

c) Specifikacije i fotografije ponuđenih artikala na koje se aplicira motiv i /ili logotip, osim tiskanih koji se izrađuju.

**1.12. VRSTA UGOVORA**

Narudžbenica.

**1.13. PROCIJENJENA VRIJEDNOST NABAVE:** 20.764,32 kuna bez PDV-a.

**1.14. ROK VALJANOSTI PONUDE:**

Rok valjanosti ponude mora biti naveden u Ponudbenom listu i mora iznositi najmanje 60 dana od dana otvaranja ponude. Ponude s kraćim rokom valjanosti ponude neće se uzeti u razmatranje.

**1.15. OPIS PREDMETA NABAVE I TEHNIČKE SPECIFIKACIJE**

Predmet nabave obuhvaća izradu i nabavu:

* Edukativni materijal: Informativne publikacije o gospodarenju otpadom (letak i plakat)
* Edukativni materijal: Bojanke za djecu
* Promidžbeni materijal – setovi drvenih bojica za djecu
* Promidžbeni materijal - ekološke vrećice za kupovinu s eko porukom

Opis predmeta usluge / robe:

**1. Informativni letak o sprječavanju otpada** – obuhvaća izradu koncepta i sadržaja, odnosno grafičku pripremu i dizajn te tisak informativnog letka o sprječavanju nastanka otpada, odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju. Namjena ovog letka je informacija za sve stanovnike na području Općine Sali, s naglaskom da koncept i dizajn mora biti jasan za sve skupine, temeljen većinom na infografici. Ovaj letak će se uputiti svim kućanstvima na području Općine, osobno ili putem pošte.

*- min.tehničke karakteristike su:* format letak A4-deplijan, offset tisak (210x297 mm, 2x

savijeno na 99x210mm) - 4/4, papir reciklirani 120gr, isporučen i kao pdf-pogodan za objavu na web stranici Općine Sali, te tiskan u 1400 primjeraka.

- predviđeni termin isporuke: svibanj 2021.

- obveza stavljanja loga vidljivosti

**2. Plakat** – obuhvaća izradu koncepta i sadržaja, odnosno grafičku pripremu i dizajn te tisak plakata o samom projektu i sprječavanju nastanka otpada, odnosno odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju. Namjena ovog plakata je postavljanje tijekom javnih tribina i radionica vezanih uz provedbu projekta, na javnim oglasnim pločama, ali i web stranici Općine Sali.

*- min.tehničke karakteristike su*: Plakat A3 - digitalni tisak 4/0, papir reciklirani 170gr isporučen i kao pdf-pogodan za objavu na web stranici Općine Sali, te tiskan u 20 primjeraka.

- predviđeni termin isporuke: svibanj 2021.

- obveza stavljanja loga vidljivosti

**3. Bojanke za djecu** – obuhvaća izradu dizajna i grafičkog rješenja (ilustracija) te tisak slikovnice/bojanke za djecu predškolske dobi (od 3-7 godina), na temu odvajanja i recikliranja otpada.

*- min.tehničke karakteristike su*: Bojanka - format A4 – digitalni tisak 4/4, Korica 300gr, KB 170 gr (reciklirani), uvezano 12 listova, na naslovnici bloka obveza stavljanje loga vidljivosti, tiskano u 40 primjeraka, dostavljeno i kao pdf format.

- predviđeni termin isporuke: lipanj 2021.

**4. Drvene bojice za djecu** – obuhvaća nabavu seta od kojih svaki sadrži 6 drvenih bojica primjerenih za djecu predškolske dobi, uz obvezu dotiska zastavice EU na bojici i loga vidljivosti na pakiranju/omotu seta. Ukupno: 40 kompleta/setova, odnosno 240 bojica.

- predviđeni termin isporuke: lipanj 2021.

**5. Platnene ekološke torbe za kupovinu** – nabavu torbi za kupovinu, dugih ručki, izrađenu od ekološkog materijala s dotiskom ekološke poruke i loga vidljivosti projekta. Namjena ovih torbi je podijela svim kućanstvima i sudionicima projektnih aktivnosti (javne tribine) u svrhu smanjena uporabe plastičnih vrećica i podizanja svijesti lokalne zajednice o okolišno-odgovornom ponašanju.

- min.tehničke karakteristike su: torbe od ekološko prihvatljivog materijala, s dugim ručkama, namjena za svakodnevnu kupovinu, dotisak eko poruke na samu torbu i loga vidljivosti projekta, ukupno 1400 kom.

- predviđeni termin isporuke: lipanj 2021.

**1.15. OSTALO**

Otvaranje ponuda nije javno.

Naručitelj zadržava pravo poništiti ovaj postupak jednostavne nabave u bilo kojem trenutku, odnosno ne odabrati niti jednu ponudu a sve bez ikakvih obveza ili naknada bilo koje vrste prema Ponuditeljima.